Անձրևը լցվում էր Պետրիի ծոցը, նա դողում էր և ուզում էր կոնյակ խմել տաքանալու համար։ Սակայն շիշը դատարկ էր։ Կատաղի շարժումով նա շիշը մի կողմ նետեց։ Այս պատմությունը նրան հոգնեցրել էր և ինքը կուզեր Այնթապ վերադառնալ և հաստատել, որ Պալյանը մահացել էր ու թաղվել։ Ոչ։ Եթե, հակառակ դեպքում, այդ մարդը մի օր հանկարծ հայտնվեր, ապա Ռըզա բեյն իրեն երբեք չէր ների խաբեությունը։ Սակայն ինչո՞ւ էր իր տերը այդպիսի նշանակություն տալիս այդ մարդու ձերբակալությանը։ Փախստական հայեր ու ապստամբներ շատ կային երկրում, և դրանից պատմություն չէին սարքում։